Anchetatorii din Polonia au arestat nouă persoane în legătură cu acte de sabotaj comise în ţară la ordinul serviciilor ruse, a declarat prim-ministrul Donald Tusk, potrivit Reuters.
Polonezii susțin că sprijinul masiv pentru Ucraina au transformat Polonia într-o țintă pentru serviciile secrete din Rusia. Rușii încearcă să destabilizeze țara, mai cred polonezii.
În cazul celor nouă suspecți este vorba despre acte de sabotaj care au presupus agresiuni fizice, incendieri și tentative de incendiere, a explicat Donald Tusk.
Premierul a mai spus că Polonia colaborează cu aliații săi în această problemă și că astfel de comploturi au afectat și Lituania, Letonia și posibil și Suedia.
La începutul acestei luni, Tusk a annunțat că Polonia va aloca 100 de milioane de zloți suplimentari (25,5 milioane de dolari) serviciilor de informații pentru a lupta cu amenințările din partea Rusiei.
(sursa: Mediafax)